ভেঙে পড়ল ইউপির কনৌজ স্টেশনের একাংশ, ধ্বংসস্তূপের তলায় বহু শ্রমিক

লখনউ: উত্তরপ্রদেশে (Uttarpradesh) কনৌজ রেলওয়ে স্টেশনের (Kannauj railway station) নির্মাণাধীন একাংশ (building collapses ) ভেঙে পড়ল। কয়েক ডজন শ্রমিক (Worker) ধ্বংসস্তূপের নিচে চাপা পড়ে থাকার সম্ভাবনা। স্টেশনে একটি সৌন্দর্যায়ন প্রকল্পের অংশ হিসাবে একটি দোতলা ভবনের কাজ চলাকালীন এই দুর্ঘটনাটি ঘটে।

স্টেশনটি ভেঙে পড়ার সময় সেখানে ৩৫ জন শ্রমিক কাজ করছিলেন। দ্রুত উদ্ধার কাজ শুরু করে রেলওয়ে পুলিশ ও প্রশাসন। এখনও পর্যন্ত ২৩ জনকে উদ্ধার করা সম্ভব হয়েছে।

আরও পড়ুন: হাত ফসকে গুলি, মর্মান্তিক মৃত্যু পঞ্জাবের আপ বিধায়কের

জেলা শাসক শুভ্রান্ত কুমার শুক্ল (District Magistrate (DM) Shubhrant Kumar Shukl) জানিয়েছেন, দুর্ঘটনার সময় নির্মাণাধীন ছাদের শাটারিং ধসে পড়ে। আমাদের প্রথম কাজ ধ্বংসস্তূপের তলায় আটকে থাকা শ্রমিকদের উদ্ধার করা।

উত্তর পূর্ব রেলওয়ের সিপিআরও পঙ্কজ কুমার সিং জানিয়েছে, ঘটনায় পাঁচজন শ্রমিক আহত হয়েছেন। তাদের হাসপাতালে স্থানান্তরিত করা হয়েছে। সিং জানান, এদিন ২.৩৯ নাগাদ আমাদের কাছে দুর্ঘটনার খবর আসে। রেলের তরফে গুরুতর আহতদের জন্য ৫০ হাজার টাকা ও সামান্য আহতদের জন্য পাঁচ হাজার টাকা ক্ষতিপূরণ ঘোষণা করেছে ।

ত্রাণ ও উদ্ধার তৎপরতা যুদ্ধের ভিত্তিতে চলছে বলে জানিয়েছে উত্তর-পূর্ব রেল। উদ্ধারকাজে সহায়তার জন্য লখনউ থেকে রাজ্য বিপর্যয় ত্রাণ বাহিনীকে (এসডিআরএফ) ডাকা হয়েছে।